Kadri Leetmaa

Kadri Leetmaa (neiupõlvenimega Kadri Org; sündinud 20. augustil 1975) on Eesti geograaf (spetsialiseerunud inimgeograafiale) ja poliitik.

Haridus
Ta õppis aastatel 1993–1997 Tartu Ülikoolis geograafiat bakalaureuseõppes ja 1997–2005 inimgeograafiat magistriõppes. 2003–2005 oli ta külalisüliõpilane Trieri Ülikoolis Saksamaal. 2005–2008 õppis ta inimgeograafiat Tartu Ülikoolis doktoriõppes. 2005. aastal kaitses ta magistritöö "Eeslinnastumine Tallinna linnaregioonis sotsialismijärgsel perioodil" (juhendaja Tiit Tammaru), 2008. aastal doktoritöö "Residential suburbanisation in the Tallinn metropolitan area" ("Rahvastiku eeslinnastumine Tallinna linnaregioonis", juhendaja Tiit Tammaru).

Töö ja teadustegevus
Aastatel 1996–2001 töötas ta Haanja Looduspargis maakasutuse planeerimise spetsialistina (poole kohaga), 2001–2002 Harju maavalitsuses peaspetsialistina. 2005–2007 oli ta assistent Euroopa Parlamendi eesti kirjaliku tõlke osakonnas.

2005–2008 oli Tartu Ülikooli ökoloogia- ja maateaduste instituudi geograafia osakonnas doktorant-teadur ja alates 2009. aastast on ta samas inimgeograafia teadur.

Töid
"Eeslinnastumine Tallinna linnaregioonis sotsialismijärgsel perioodil". Magistritöö, 2005
"Tallinn lahkub Harjumaale". EPL, 1. mai 2002
"Kas Tartu linn mahub kolme kasti?". Postimees, 1. märts 2010
"Planeerimise neljas mõõde". Tartu Postimees/sotsdem.ee, 5. mai 2011
"Kvaliteetne linnakeskkond ja valglinnastumine". Videoloeng (44 min), areng.ee

Poliitiline tegevus
Ta kuulub Sotsiaaldemokraatlikku Erakonda."Planeerimise neljas mõõde". Tartu Postimees/sotsdem.ee, 5. mai 2011

Ta on Tartu linnavolikogu arengu- ja planeerimiskomisjoni liige alates 2009. aastast ning Elva linnavolikogu arengukomisjoni liige alates 2011. aastast.

Alates 16. jaanuarist 2022 on ta Sotsiaaldemokraatliku Erakonna Tartu piirkonna esimees.Eili Arula:Tartu sotsiaaldemokraate tüürib Kadri Leetmaa Tartu Postimees, 17. jaanuar 2022

Ta kandideeris 2023. aasta valimistel Riigikokku, kogus valimisringkonnas nr 10 (Tartu linn) 415 häält ning ei osutunud valituks.Delfi. (2023). Riigikogu valimiste tulemused 2023. Delfi, 6. märts. Kasutatud 12.03.2023, https://web.archive.org/web/20230312094500/https://www.delfi.ee/leht/valimised2023/tulemused

Tunnustus
 1997 üliõpilaste teadustööde riikliku konkursi III preemia bakalaureuseõppe astmes
 2005 üliõpilaste teadustööde riikliku konkursi III preemia magistriõppe astmes, ühiskonnateaduste ja kultuuri aastapreemia
 2008 üliõpilaste teadustööde riikliku konkursi I preemia doktoriõppe üliõpilaste kategoorias ühiskonnateaduste ja kultuuri valdkonnas
 2025 Tartu Ülikooli aumärk

Viited

Välislingid

Kategooria:Eesti geograafid
Kategooria:Sotsiaaldemokraatliku Erakonna poliitikud
Kategooria:Tartu Ülikooli bioloogia-geograafiateaduskonna vilistlased
Kategooria:Tartu Ülikooli õppejõud
Kategooria:Sündinud 1975